Държавен вестник, бр. 44, 2011 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  44
6.5. Концесионният договор влиза в сила от 
датата на представяне на банковата гаранция 
по т. 8.1.1.
7. Определя за начален срок на концесията 
датата на влизане в сила на концесионния 
договор.
8. Определя следните видове гаранции за 
изпълнение на задълженията по концесион­
ния договор:
8.1. Безусловна неотменяема банкова га­
ранция от българска банка за гарантиране 
изпълнението на задължението за заплащане 
на концесионно плащане:
8.1.1. за първия отчетен период гаранцията 
е в размер на сумата, посочена в т. 9.4, и се 
представя на концедента в 30-дневен срок от 
подписването на концесионния договор;
8.1.2. за всеки следващ отчетен период, 
определен по т. 9.2, гаранцията е в размер 50 
на сто от концесионното плащане за пред­
ходния период и се представя на концедента 
в 30-дневен срок след периода на плащане;
8.1.3. банковата гаранция по т. 8.1.1 и 8.1.2 
е валидна до 60 дни от изтичането на съот­
ветния отчетен период.
8.2. Откриване от страна на концесионера 
на доверителна банкова сметка в посочена от 
концедента банка за обезпечаване изпълне­
нието на задълженията, свързани с опазване 
и възстановяване на околната среда и с ре­
култивацията:
8.2.1. в доверителната банкова сметка по 
т. 8.2 концесионерът отчислява всяка година 
за срока на концесията сума, представлява­
ща 1/25 част от общия размер на паричните 
средства, предвидени за опазване на околната 
среда и за рекултивация в проекта по т. 5.2.2.2;
8.2.2. за първата година от срока на кон­
цесията гаранцията по т. 8.2.1 се представя 
на концедента в 30-дневен срок считано от 
датата на представяне на проекта по т. 5.2.2.2;
8.2.3. за всяка следваща календарна година 
от срока на концесията гаранцията по т. 8.2.1 
се представя на концедента до 31 януари на 
съответната година;
8.2.4. начинът за разпореждане със сметката 
по т. 8.2 се определя в концесионния договор;
8.2.5. в случай че концесионерът предпочете 
друго финансово обезпечение, предвидено в 
чл. 63а, ал. 2 от Закона за подземните богат­
ства, то се договаря от страните и е съществен 
елемент от концесионния договор.
8.3. Право на концедента да прекрати едно­
странно концесионния договор при неизпълне­
ние от страна на концесионера на което и да 
е от основните задължения или от условията 
на концесията по това решение. Условията 
и сроковете за упражняване на правото за 
едностранно прекратяване на договора се 
определят в концесионния договор.
8.4. Дължат се лихви за забавено изпълнение 
на паричните задължения, както и неустойки 
при неизпълнение или при забавено изпълне­
ние от страна на концесионера на договорните 
задължения. Конкретните размери на лихвите 
и неустойките и моментът на неизпълнение­
то на отделните задължения се определят в 
концесионния договор.
8.5. Във всички случаи на неизпълнение от 
страна на концесионера концедентът има право 
да търси и обезщетение по общите правила.
9. За предоставената концесия за добив 
концесионерът заплаща на концедента по ред, 
определен в концесионния договор, концеси­
онно плащане, както следва:
9.1. Периодични парични плащания за 
срока на концесията, дължими на 6-месечни 
вноски, като срокът на плащане е 30-о число 
на месеца, следващ отчетния период.
9.2. Отчетните периоди се определят от 
1 януари до 30 юни и от 1 юли до 31 декем­
ври за всяка календарна година от срока на 
концесията.
9.3. Размерът на възнаграждението се оп­
ределя конкретно за всяка 6-месечна вноска, 
като 7 на сто от базата за изчисляване на 
концесионното възнаграждение се умножи 
по добитото количество подземно богатство 
за съответния отчетен период съгласно чл. 1, 
ал. 1, т. 1 и ал. 2 от Методиката за определя­
не на конкретния размер на концесионното 
възнаграждение за добив на строителни и 
скалнооблицовъчни материали – приложение 
№ 4 към чл. 11 от Наредбата за принципите 
и методиката за определяне на концесион­
ното възнаграждение за добив на подземни 
богатства по реда на Закона за подземните 
богатства. Съгласно разпоредбата на чл. 1, 
ал. 3, т. 1, буква „в“ от методиката концеси­
онното възнаграждение за единица добито 
подземно богатство не може да бъде по-ниско 
от 0,40 лв./тон. Тази стойност се индексира 
ежегодно с процента на увеличение на цени­
те на строителните и скалнооблицовъчните 
материали по информация, предоставена от 
Националния статистически институт, при 
базова статистическа информация за цените 
за 2005 г. съгласно чл. 1, ал. 4 от методиката.
9.4. Минималният размер на концесионното 
плащане за всяко 6-месечие от срока на конце­
сията не може да бъде по-нисък от 33 600 лв., 
определен на базата на 84 000 тона добити 
пясъци и предвидената стойност за единица 
добито подземно богатство съгласно чл. 1, 
ал. 3, т. 1, буква „в“ от методиката по т. 9.3.
9.5. Част от концесионното плащане, оп­
ределено по реда на т. 9.3 или 9.4, се внася 
в приход на Община Долни чифлик по ред, 
определен в концесионния договор.